Ο μικρός Νικόλας

Ο μικρός Νικόλας (γαλλ. Le petit Nicolas) είναι δημιούργημα του σεναριογράφου Ρενέ Γκοσινί (Rene Goscinny, 1926-1977) και του σκιτσογράφου Ζαν Ζακ Σανπέ (Jean-Jacques Sempé, 1932-2022). Είναι ο κεντρικός ήρωας της σειράς βιβλίων "Οι περιπέτειες του μικρού Νικόλα", ένα αθώο και χαριτωμένο παιδάκι που ζει με την οικογένειά του και τους φίλους του σε κάποια (μη καθορισμένη) πόλη της Γαλλίας τις δεκαετίες του 1950 και του 1960. Οι ιστορίες δημοσιεύτηκαν την περίοδο 1956-1964, αρχικά στη βελγική εφημερίδα Le Mystique και αργότερα (από το 1959) στις γαλλικές Sud Ouest και Pilot.

 Οι κύριοι χαρακτήρες που εμφανίζονται επανειλημμένα στις περιπέτειες του μικρού Νικόλα είναι: Νικόλας: ο βασικός χαρακτήρας της σειράς, ένα ατίθασο μα καλό παιδάκι.Συμμαθητές του Νικόλα: Αλσέστ : ο εύσωμος φίλος που τρώει λιγο παραπάνω.Είναι ο καλύτερος φίλος του Νικόλα. Ζοφρουά : έχει έναν πολύ πλούσιο πατέρα, που του παίρνει ακριβά δώρα, πολλές φορές φέρεται εγωιστικά προς τους φίλους του. Κλοταίρ : ο τελευταίος μαθητής της τάξης, συνεχώς μπαίνει τιμωρία από τη δασκάλα. Εντ : ο δυνατός της τάξης, που του αρέσει να μοιράζει γροθιές. Ιωακείμ : είναι καλός στους βόλους. Ανιάν : ο σπασίκλας της τάξης και ο μόνος που φοράει γυαλιά, ο χαϊδεμένος της δασκάλας. Μεξάν : έχει μακριά και βρωμερά πόδια και τρέχει πολύ γρήγορα. Στην ταινία του 2009, είναι το μόνο παιδί που δεν εμφανίζεται. Ρούφους : έχει πατέρα αστυνομικό και παίρνει πολύ στα σοβαρά το επάγγελμα του πατέρα του. ΄Έχει μια αστυνομική σφυρίχτρα. Μαρί-Εντουίζ : ένα κορίτσι που μένει δίπλα στο Νικόλα. Λουιζέτ : κόρη μιας φίλης της μαμάς του Νικόλα. Θέλει να την παντρευτεί.Άλλοι: Η μητέρα του Νικόλα: κλαίει συχνά όταν ο μικρός Νικόλας της δυσκολεύει τη ζωή κι όταν ο άντρας της δεν την καταλαβαίνει. Ο πατέρας του Νικόλα: εργάζεται σε γραφείο και γκρινιάζει για τη δουλειά του. Δασκάλα: προσπαθεί να βάλει σε τάξη τα ατίθασα παιδιά. Παρόλο που είναι αυστηρή, ο μικρός Νικόλας την αγαπά. Διευθυντής του σχολείου: εμφανίζεται συνήθως όταν η κατάσταση στην τάξη τεθεί εκτός ελέγχου. Ντιπόν: ο επιστάτης του σχολείου. Είναι πολύ αυστηρός και οι μαθητές τον φοβούνται.Το παρατσούκλι του είναι "Σουπιάς" διότι λέει όλη την ώρα στα παιδιά να τον κοιτάνε στα μάτια. Μπλεντύρ : ο γείτονας του Νικόλα. Τσακώνεται συνέχεια με τον μπαμπά του Νικόλα. Κύριος Κουρτεπλάκ : ένας άλλος, σνόμπ γείτονας, πατέρας της Μαρί-Εντουίζ. Τα βιβλία της σειράς "Οι περιπέτειες του μικρού Νικόλα" είναι: Ο μικρός Νικόλας. 19 ιστορίες. Τίτλος πρωτοτύπου: Le Petit Nicolas (1960) Ο μικρός Νικόλας διασκεδάζει. 17 ιστορίες. Τίτλος πρωτοτύπου: Les Récrés du petit Nicolas (1961) Οι διακοπές του μικρού Νικόλα. 18 ιστορίες. Τίτλος πρωτοτύπου: Les Vacances du petit Nicolas (1962) Ο μικρός Νικόλας και η παρέα του. 16 ιστορίες. Τίτλος πρωτοτύπου: Le Petit Nicolas et les copains (1963) Ο μικρός Νικόλας και τα προβλήματα του Γιοακίμ (επανεκδοθέν υπό τον τίτλο: Ο μικρός Νικόλας... έχει προβλήματα). 15 ιστορίες. Τίτλος πρωτοτύπου: Joachim a des ennuis (1964), επανεκδοθέν υπό τον τίτλο: Le Petit Nicolas a des ennuis. Ο μικρός Νικόλας σε νέες περιπέτειες Ο μικρός Νικόλας σε νέες περιπέτειες Νο2 Ο μικρός Νικόλας με τρισδιάστατες εικόνες Ο μικρός Νικόλας και το κόκκινο μπαλόνι